OpenLLM-France/wikimedia huggingface dataset:
# Spinolestes xenarthrosus

Spinolestes xenarthrosus és un mamífer extint del grup dels gobiconodòntids. Visqué al Cretaci inferior (Barremià, fa aproximadament 125 milions d'anys) i se n'han trobat fòssils al jaciment de Las Hoyas (Conca, Espanya).

## Descripció

Aquest animal és conegut a partir d'un espècimen molt ben conservat, que inclou les restes (a més de l'esquelet) dels pèls, la pell i els òrgans interns. Feia aproximadament 24 cm i pesava entre 50 i 70 grams (aproximadament les dimensions d'un ratolí). Les dents i les característiques esquelètiques indiquen que era un animal terrestre i que menjava insectes. Els seus teixits tous, amb estructures microscòpiques distingibles, es conservaren mitjançant un procés conegut com a fossilització fosfàtica.

## Referències

* ↑ Martin et al., 2015, p. 380.

## Bibliografia

* Martin, T.; Marugán-Lobón, J.; Vullo, R.; Martín-Abad, H.; Luo, Z.-X.; Buscalioni, A. D. «A Cretaceous eutriconodont and integument evolution in early mammals» (en anglès). Nature, 526, 7.573, 2015, pàg. 380-384. DOI: 10.1038/nature14905.
# Spintharus

L'aranya del gènere Spintharus es reprodueix des del nord-est dels Estats Units fins al Brasil, amb una espècie trobada al Pakistan. És molt similar al gènere Thwaitesia, i ambdues similars a l'Episinus. A diferència dels Argyrodes, tenen dos bolets en lloc d'un colulus.
Els espècimens de S. flavidus són variables en estructura. Només alguns tenen una elevada regió de l'ull o monticles a la part anterior de l'abdomen. Les femelles del F. gracilis són 3.7mm de llarg, els mascles 2.3mm.

## Taxonomia

* Spintharus argenteus Dyal, 1935 (Pakistan)
* Spintharus flavidus Hentz, 1850 (dels EUA fins a Bolívia, Brasil)
* Spintharus gracilis Keyserling, 1886 (Brasil)

## Referències

* Levi, H.W. (1963). The American Spider Genera Spintharus and Thwaitesia (Araneae: Theridiidae). Psyche 70:223-234 PDF Arxivat 2007-09-27 a Wayback Machine.
# Spinomantis brunae

Spinomantis brunae és una espècie de granota de la família dels mantèl·lids endèmica de Madagascar.
Viu als boscos tropicals i subtropicals humits, rius i àrees rocalloses.
Està en perill d'extinció per la pèrdua del seu hàbitat natural.

## Referències

* Nussbaum et al (2008). Spinomantis brunae. Llista Vermella de la UICN, Unió Internacional per a la Conservació de la Natura, 2006. Consultat el 6 maig 2015 (en anglès).
# Solana del Pui

La Solana del Pui és una solana del terme municipal de Castell de Mur, dins de l'antic terme de Guàrdia de Tremp, al Pallars Jussà. Es troba en territori de la vila de Guàrdia de Noguera.
Està situada a la riba esquerra del Barranc d'Arguinsola, a ponent de les Coscolletes i al nord-oest de la partida d'Arguinsola. És la part més meridional dels contraforts del Serrat del Pui.
# Survation

Survation LTD és una empresa de sondejos d'opinió d'origen anglès, el seu eslògan és "Surveying the Nation" (enquestant la nació). Survation ha fet enquestes d'opinió des de 2007. Les enquestes s'han fet a través de telèfon panell en línia i cara a cara d'estudis de mercat per a una àmplia gamma de clients, inclosa la televisió, diaris, organitzacions de caritat, grups de pressió, sindicats, bufets d'advocats i partits polítics. Damian Lyons Lowe és el cap executiu de l'empresa. La companyia té les seves oficines centrals de la companyia a Goswell Road a Londres, Anglaterra. Survation va ser incorporat el 2 de febrer de 2010 com a Societat de responsabilitat limitada.

## Referències

* ↑ «About Us». Survation [Consulta: 14 gener 2013]. Arxivat 2013-03-10 a Wayback Machine. «Còpia arxivada». Arxivat de l'original el 2013-03-10. [Consulta: 10 setembre 2014].
* ↑ «WebCHeck - Select and Access Company Information». Wck2.companieshouse.gov.uk.
# Cronicó Dertusense II

El Cronicó Dertusense II és un cronicó de la sèrie de Cronicons Rivipullensis redactats en llatí i que tingueren origen en el Monestir de Ripoll. Aquest, malgrat ser redactat inicialment al Monestir de Ripoll iniciant-se el 1097, fou traslladat al Monestir de Sant Joan de les Abadesses després del 1115 on fou continuat; d'allí passà a Tortosa vers el 1176, on fou novament continuat i interpolat fins al 1210.

## Bibliografia

* «Cronicó Dertusense II». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Cronicons Rivipullensis
# Cronicó Rivipullense I

El Cronicó Rivipullense I és el primer de la sèrie de Cronicons Rivipullensis redactats en llatí i que tingueren origen en el Monestir de Ripoll. Aquest es formà basant-se en uns annals del Monestir de Cuixà en els temps de l'abat Garí. El cronicó continua amb els fets del Monestir de Ripoll i descriu els fets del període comprès entre el 985 i el 1191.

## Bibliografia

«Cronicó Rivipullense I». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Cronicons Rivipullensis
# Griveta galtagrisa

La griveta galtagrisa (Catharus mexicanus) és un ocell de la família dels túrdids (Turdidae).

## Hàbitat i distribució

Viu entre la malesa dels boscos i vegetació secundària de les muntanyes de Mèxic, cap al sud, a través de l'est de Guatemala, Hondures, Nicaragua i Costa Rica fins l'oest de Panamà.

## Referències

* ↑ «Griveta galtagrisa». Cercaterm. TERMCAT, Centre de Terminologia. Rev. 20/01/2022(català)
# Kalanchoe sexangularis

Kalanchoe sexangularis és una espècie de planta suculenta del gènere Kalanchoe, de la família de les Crassulaceae.

## Descripció

És una planta perenne, poc suculenta, completament glabra, de 0,2 a 1 m d'alçada.
La tija, una o poques, d'una base llenyosa, senzilla, erecta, terete o d'entre 2 a 6 angles, vermellosa.
Les fulles són clarament peciolades, carnoses, de color verd a vermellós, pecíol de 4 a 45 mm, canaliculades, no amplexicaules a les fulles inferiors, però clarament a les fulles superiors; làmina àmpliament el·líptica, oblonga o ovada, de color verd a vermell robí profund, de 5 a 13 cm de llarg i de 3 a 8 cm d'ample, punta arrodonida o obtusa, base cordada a les fulles inferiors, cuneada a les fulles superiors, marges molt crenats o ondulats-crenats, de vegades amb 1 a 4 lòbuls dentats obtusos.
Les inflorescències en panícules laxades amb capçal pla de 30 cm, pedicels de 2 a 7 mm.
Les flors són erectes, de color verd groc a groc brillant; calze verd; tub 0,5 a 2 mm; sèpals triangulars, aguts, d'1,5 a 2,2 mm de llarg i d'uns 1,2 mm d'ample; tub de corol·la de 4 angles-cilíndric a gairebé piramidal, ampliat en la meitat inferior, de 8 a 13 mm; pètals àmpliament ovats a subcirculars, atenuats o arrodonits a la punta, de 2 a 4 mm de llarg i d'1,5 a 3 mm d'ample.

## Distribució

Planta endèmica de Zimbàbwe, Moçambic, Sud-àfrica i Swatzilàndia. Creix als vessants rocosos a l'ombra o semisombra d'arbres o arbustos a les zones arbustives.

## Taxonomia

Kalanchoe sexangularis va ser descrita per Nicholas Edward Brown (N.E.Br.) i publicada al Bulletin of Miscellaneous Information, Royal Gardens, Kew. 1913(3): 120. 1913.

#### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
sexangularis: epítet llatí que significa 'sis angles', en referència a la tija cantelluda.

#### Sinonímia

* Kalanchoe hexangularis hort. (s.a.)
* Kalanchoe mocambicana hort. (s.a.)
* Kalanchoe rogersii Hamet (1915)
* Kalanchoe vatrinii Hamet (1916)
* Kalanchoe mossambicana Resende ex Resende & Sobradinho (1952)
* Kalanchoe rubinea Tölken (1978)
* Kalanchoe vatrinii var. intermedia R.Fernandes (1980) / Kalanchoe sexangularis var. intermedia (R.Fernandes) R.Fernandes (1982)
* Kalanchoe longiflora var. coccinea Marnier-Lapostolle (1954) (nom.inval. Art. 36.1)

## Referències

* ↑ «Kalanchoe sexangularis». International Crassulaceae Network.
* ↑ «Kalanchoe sexangularis N.E.Br.». International Plant Names Index.
# Kalanchoe schimperiana

Kalanchoe schimperiana és una espècie de planta suculenta del gènere Kalanchoe, de la família de les Crassulaceae.

## Descripció

És una suculenta frondosa, menys cultivada que altres espècies d'aquest gènere, apreciada per les seves atractives flors a principis de primavera.
Herba perenne de 0,4 a 1 m d'alçada, tija glandular-pubescent o glabra per sota, pubescent per sobre.
Les fulles són peciolades; limbe ovat a suborbicular, de fins a 11 cm de llarg, 10 cm. ample, vèrtex obtús, base encongida bruscament al pecíol, marges crenats a crenats-serrats, pubescents glandulars, de vegades escassos o glabres; pecíol de fins a 3 cm de llarg.
La inflorescència de fins a 20 cm. llarg, densament amb pèls glandulars, enganxifosa; pedicels de 5 a 20 mm llarg.
Lòbuls del calze lanceolats, de 10 a 30 mm de llarg i de 3 a 6 mm d'ample, gairebé lliures o connectats fins a 1 mm. a la base, densament glandular-pubescent. Corol·la blanca, glandular-pubescent; tub de 50 a 65 mm de llarg; lòbuls oblongs-ovats a amplament obovats, de 15 a 20 mm de llarg i de 8 a 14 mm d'ample, mucronat (mucró ± 2 mm. de llarg). Anteres amb glàndules apicals; estams episèpals d'1 a 5 mm inclosos dins del tub de la corol·la; anteres oblongues, ± 2,3 mm de llarg i 1,3 mm d'ample; estams epipètals amb anteres parcialment o totalment exercides, anteres oblongues, ± 2 mm de llarg i 1,2 mm d'ample.

## Distribució

Planta endèmica d'Eritrea, Etiòpia, Tanzània i el Iemen. Creix sobre roques; de 900 a 2100 m d'altitud.

## Taxonomia

Kalanchoe schimperiana va ser per Achille Richard (A.Rich.) i publicada a Tentamen Florae Abyssinicae seu Enumeratio Plantarum hucusque in plerisque Abyssiniae. 1: 310. 1848.

#### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
schimperiana: epítet atorgat en honor del botànic alemany Georg Wilhelm Schimper.

#### Sinonímia

* Cotyledon deficiens Hochst. & Steud
* Kalanchoe neumannii Engl.

## Referències

* ↑ «Kalanchoe schimperiana A.Rich.». Kew Science.
* ↑ «Kalanchoe schimperiana A.Rich.». International Plant Names Index.
* ↑ «Epónimos del género Kalanchoe Adanson (Crassulaceae)». Bouteloua.
# Kalo Dungar

Kalo Dungar (puig negre) és la muntanya més alta del Kachchh, amb 462 metres. És a 97 km de la capital del districte de Bhuj i a 25 km de la ciutat de Khavda. Probablement és l'únic lloc de la regió des d'on es pot veure de manera panoràmica el gran Rann de Kachchh. Com que és prop de la frontera amb el Pakistan hi ha una posició militar de l'exèrcit al cim del puig, on només pot arribar personal militar.

## Galeria

* Mount Kiro
* Vista de Kala Dunger
* Vista des de kala dunger
* Vista des de kala dunger
* Vista des de kala dunger

## Referències

* ↑ «Còpia arxivada». Arxivat de l'original el 2011-10-28. [Consulta: 30 novembre 2016].
* ↑ The Jackals and Legend of Kalo Dungar
* ↑ KALO DUNGAR
# Kalibum

Kalibum fou el setè rei de la primera dinastia de Kish, ca. 2900 aC, a Sumer segons esmenta la llista de reis sumeris.
Aquesta llista li assigna al seu regnat una durada mítica de 960 anys. El seu nom s'escriu Ga-lí-bu-um i normalitzat Kalibum, i es creu que deriva del nom acadi de gos.

## Referències

* ↑ Jacobsen, Thorkild. The Sumerian King List (en anglès). Chicago: Chicago University Press, 1939, p. 78f.
* ↑ Ran Zadok : The Pre-hellenistic-Israelite Anthroponymy and Prosopography. Peeters Publishers, 1988. p. 101
# Katherine MacGregor

Dorlee Deane MacGregor, també coneguda pel nom artístic de Katherine MacGregor o Scottie MacGregor, (Glendale, 12 de gener de 1925 - Woodland Hills, 13 de novembre de 2018) fou una actriu estatunidenca.

## Biografia

Debutà a la pantalla gran el 1954, amb un petit paper en la prestigiosa La llei del silenci, d'Elia Kazan, al costat de Marlon Brando. No obstant això, malgrat tan prestigiós debut, la seva carrera cinematogràfica no quallarà, i de fet només tornarà a intervenir en dues petites pel·lícules The Student Nurses (1970) i The Traveling Executioner (1970).
Per contra, centra la seva activitat artística en el teatre, treballant en els escenaris de Broadway fins que el 1970 es traslladàa a Los Angeles i començà a aparèixer a la televisió. Per a la pantalla petita intervingué esporàdicament en diverses sèries com Mannix o Ironside.
El 1974 li arribà el paper que la convertí en un dels personatges més populars del panorama televisiu en els anys setanta: El de la "Senyora Harriet Oleson", de la sèrie NBC Little House on the Prairie. Es tracta d'una dona antipàtica, egoista i mesquina, encara que MacGregor aconsegueix abordar el personatge -que interpretà entre el 1974 i el 1983- sense perdre el to còmic que també requerí el paper, guanyant les simpaties dels televidents de les desenes de països en els quals s'emetí la sèrie.
El 1979 viatjà a Madrid per ser entrevistada en els programes de Televisió Espanyola 625 línies i Ding Dong la cuina gràcies al col·laborador Tony Sáez.
Després de la cancel·lació de la sèrie MacGregor tornà als escenaris fins a la retirada definitiva. També es dedicà a fer classes de teatre a infants.

## Referències

* ↑ «Katherine MacGregor». The New York Times.
* ↑ Luchina Fisher. «Melissa Gilbert Files for Divorce from Bruce Boxleitner». ABC News, 26-08-2011.
# Karl Friedrich von Rumohr

Karl Friedrich von Rumohr nascut el 6 de gener de 1785 a Reinhardtsgrimma, prop de Dresden i mort el 25 de juliol de 1843, a Breslau va ésser un historiador de l'art, escriptor i gastròsof. Rumohr va fer un recull d'esdeveniments de la Història de l'Art que va arribar a tres volums anomenats Italienische Forschungen (1827-1831).
Karl Friedrich von Rumohr va establir diverses categories sobre com cuinar diversos aliments distingint-ne tècniques, ingredients i sabors.

## Referències

* ↑ Kultermann, Udo. Historia de la Historia del arte (en castellà). Ediciones AKAL, 1996, p. 127. ISBN 8446004372.
# Kepler-54b

Kepler-54b és un dels tres exoplanetes que orbiten l'estrella Kepler-54. Va ser descobert pel mètode de trànsit astronòmic, l'any 2014, pel Telescopi espacial Kepler. Una nova anàlisi estadística dirigida per un equip del Centre de Recerca Ames de la NASA ha validat el planeta amb més del 99 per cent de confiança. Encara que molts paràmetres de Kepler-54b encara es desconeixen, l'objecte té poques possibilitats de ser un fals positiu.

## Referències

* ↑ Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 Douglas A. Caldwell «Transit timing observations from Kepler – VII. Confirmation of 27 planets in 13 multiplanet systems via transit timing variations and orbital stability» (en anglès). Monthly Notices of the Royal Astronomical Society, 2, 27-10-2012, pàg. 1077–1087. DOI: 10.1093/MNRAS/STS090.
* ↑ Bárbara Rojas-Ayala «Characterizing the cool Kepler objects of interests. New effective temperatures, metallicities, masses, and radii of low-mass Kepler planet-candidate host stars» (en anglès). Letters of the Astrophysical Journal, 2, 23-04-2012, pàg. 37. DOI: 10.1088/2041-8205/750/2/L37.
* 1 2 «Removing biases on the density of sub-Neptunes characterised via transit timing variations. Update on the mass-radius relationship of 34 Kepler planets». Astronomy and Astrophysics, 01-01-2023, pàg. A117. DOI: 10.1051/0004-6361/202244132.
* ↑ Daniel C. Fabrycky «Transit timing observations from Kepler. IX. Catalog of the full long-cadence data set». The Astrophysical Journal Supplement Series, 1, 22-07-2016, pàg. 9–9. DOI: 10.3847/0067-0049/225/1/9.
* ↑ Jennifer van Saders «Revised Radii of Kepler Stars and Planets Using Gaia Data Release 2» (en anglès). Astrophysical Journal, 2, 16-10-2018, pàg. 99. DOI: 10.3847/1538-4357/AADA83.
* ↑ Andrew W. Mann «Spectro-thermometry of M dwarfs and their candidate planets: too hot, too cool, or just right?» (en anglès). Astrophysical Journal, 2, 04-12-2013, pàg. 188. DOI: 10.1088/0004-637X/779/2/188.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet Kepler-54 b» (en anglès). Extrasolar Planets Encyclopaedia. Observatori Meudon. [Consulta: 13 desembre 2020].
* ↑ «Kepler-54 system» (en anglès). Open Exoplanet Catalogue.
# Keller Easterling

Keller Easterling és una arquitecta americana, urbanista, escriptora i mestra. És professora a la Yale School of Architecture. També ha estat professora a la Graduate School of Architecture de la Universitat de Colúmbia. Unes obres destacades seves són Enduring Innocence: Global Architecture and its Political Masquerades i Organization Space: Landscapes, Highways, and Houses in America i American Town Plans. Va participar en la sèrie de conferències Arxipèlag d'excepcions del Centre de Cultura Contemporània de Barcelona el 2015.

## Publicacions

* Ed., with David Mohney. Seaside: Making a Town in America. New York, N.Y.: Princeton Architectural Press, 1991.
* The Action Is The Form. Victor Hugo's TED Talk. London: Strelka Press, 2012. ASIN B0085JSC44
* Extrastatecraft: The Power of Infrastructure Space. Verso, 2014. ISBN 978-1-78168-587-7

## Referències

* ↑ Enduring innocence : global architecture and its political masquerades (en anglès). Cambridge, Mass.: MIT Press, 2005. ISBN 0-262-05079-X.
* ↑ Organization space : landscapes, highways, and houses in America. Cambridge, Mass.: MIT Press, 1999. ISBN 0-262-05061-7.
* ↑ American town plans : a comparative time line. Nova York, N.Y.: Princeton Architectural Press, 1993. ISBN 1-878271-69-5.
* ↑ «Keller Easterling». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Kees Witteveen

Kees Witteveen (Ljouwert, 14 de febrer de 1871 - Amsterdam, 23 de març de 1927) fou un ciclista neerlandès, que es va competir tant en el ciclisme en pista com en ruta. Va guanyar una medalla de plata al Campionat del món amateur de mig fons de 1895 per darrere del seu compatriota Mathieu Cordang.

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Kees Rijvers

Cornelus Bernardus Kees Rijvers, més conegut com a Kees Rijvers (Breda, 27 de maig de 1926 - Breda, 4 de març de 2024), fou un futbolista neerlandès de la dècada de 1950 i entrenador.
Defensà els colors del NAC Breda, AS Saint-Étienne, Stade Français i Feijenoord.
Fou 33 cops internacional amb la selecció neerlandesa, amb la qual participà en els Jocs Olímpics de 1948.
Un cop retirat fou entrenador a clubs com FC Twente, PSV Eindhoven i la selecció.

## Palmarès
### Jugador
#### NAC Breda

* Eerste Klasse: 1945-46

#### Saint-Étienne

* Ligue 1: 1956-57
* Coupe de France: 1961-62

### Entrenador
#### PSV

* Eredivisie: 1974-75, 1975-76, 1977-78
* Copa neerlandesa de futbol: 1973-74, 1975-76
* Copa de la UEFA: 1977-78

## Referències

* ↑ «PSV-legende Kees Rijvers op 97-jarige leeftijd overleden». BD, 04-03-2024.
* ↑ «Met Rijvers verdwijnt het laatste lid van het 'Gouden Binnentrio' van Oranje» (en neerlandès). NU, 04-03-2024. [Consulta: 4 març 2024].
* 1 2 Fitxa com a jugador i entrenador (neerlandès)
* ↑ «Perfil a sports-reference». Arxivat de l'original el 2009-01-06. [Consulta: 11 agost 2018].
# Kifaya

Kifaya, que en àrab significa "prou", és un moviment polític egipci format per una coalició d'opositors règimen de Hosni Mubarak. Creat el juliol de 2004 per activistes d'orígens diversos, principalment veterans de moviments d'estudiants i obrers. Kifaya afirma no aspirar a la creació d'un partit polític i contempla la seva heterogeneïtat com un actiu més que no pas una feblesa.
Contraris a la reelecció per a un cinquè mandat de Hosni Mubarak, a favor de la derogació de l'estat d'emergència vigent a Egipte des de l'assassinat d'Anwar al-Sadat el 1981, a favor de les llibertats fonamentals dels egipcis, contra l'ocupació nord-americana de l'Iraq, la d'Israel a Palestina i els plans per a orient mitjà de l'administració Bush.
# Kifayət Qasımova

Kifayət Qasımova, també escrit com Kifayat Gasimova (Kelbadzhar, 1 de febrer de 1983), és una esportista azerbaidjanesa que va competir en judo, guanyadora d'una medalla de bronze al Campionat Mundial de Judo de 2009 i tres medalles al Campionat Europeu de Judo entre els anys 2006 i 2008.

## Palmarès internacional

Campionat del món :
| Any | Lloc | Medalla | Categoria |
| 2009 | Rotterdam ( Països Baixos) | 3 | –57 kg |
| Campionat Europeu ||||
| Any | Lloc | Medalla | Categoria |
| 2006 | Tampere ( Finlàndia) | 2 | –57 kg |
| 2007 | Belgrad ( Sèrbia) | 3 | –57 kg |
| 2008 | Lisboa ( Portugal) | 3 | –57 kg |

## Referències

* ↑ «Kifayət Qasımova» Arxivat 2012-01-14 a Wayback Machine. en Sports-reference.com (SR/Olympic Sports) (anglès)
* ↑ «Kifayət Qasımova» en Judoinside.com (anglès)
# Kig

Kig (KDE Interactive Geometry) és un joc interactiu de geometria lliure i de codi obert, que forma part del KDE edutainment project. Té força facilitats per escriure en Python, com també creant macros de construccions existents.

## Importació i exportació

Kig pot importar arxius creats per DrGeo i Cabri Geometry, així com el seu propi format d'arxiu, que és XML codificat. I pot exportar dades en format LaTeX i com a arxius SVG (gràfics vectorials).

## Referències

* ↑ Kig - Interactive Geometry Arxivat 2010-04-16 a Wayback Machine. a About.com
* ↑ What Edubuntu can teach your kids a Linux.com
* ↑ Learn and teach geometry and algebra with GeoGebra a Linux.com
* ↑ Teaching Math with the KDE Interactive Geometry Program a Linuxjournal.com

## Enllaços externs

* Pàgina oficial del Kig (anglès)
* El manual del Kig (anglès)
* Creating islamic art with interactive geometry software Arxivat 2012-09-05 a Wayback Machine. (anglès)
* Lliçons per al Kig (anglès)
# Kimberly Cheatle

Kimberly A. Cheatle (nascuda 1970/1971) és una antiga policia estatunidenca que va exercir com a directora del Servei Secret dels Estats Units des del 2022 fins al 2024. Es va incorporar al Servei Secret dels Estats Units el 1995. Va deixar el Servei Secret el 2019 i va passar a treballar a PepsiCo com a directora sènior de seguretat global del 2019 al 2022. Va assumir el càrrec com a directora del Servei Secret dels Estats Units el setembre de 2022 per nomenament del president Joe Biden.
Va estar al capdavant del Servei Secret durant l'intent d'assassinat de Donald Trump, va centrar l'atenció mediàtica, va haver de comparèixer al Congrés, i es va enfrontar a crítiques generalitzades i peticions de dimissió. Va renunciar al càrrec el 23 de juliol de 2024.

## Referències

* ↑ , July 18, 2024.
* ↑ «Director Kimberly A. Cheatle». United States Secret Service. [Consulta: 20 setembre 2022].
* ↑ «Statement From U.S. Secret Service Director Kimberly Cheatle». United States Secret Service, 15-07-2024. Arxivat de l'original el 2024-07-20. [Consulta: 17 juliol 2024].
* ↑ «Secret Service Director Suggests Roof Used by Shooter Was Too Dangerous for Agents to Stand On» (en anglès americà). National Review, 16-07-2024. [Consulta: 17 juliol 2024].
# Kimberly Anderson

Kimberly "Kim" Anderson (Kimberly Anderson-Smith de casada) (Cleburne, Texas, 28 de gener de 1968) és una ciclista estatunidenca que fou professional del 2000 al 2010. Del seu palmarès destaca la Ruta de França de 2009.

## Palmarès

* 2004
** Vencedora d'una etapa al Tour de Gila
* 2007
** Vencedora d'una etapa al Redlands Bicycle Classic
* 2008
** 1a a la San Dimas Stage Race
* 2009
** 1a a la Ruta de França

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com